JohanHeinsen/ENO huggingface dataset:
Aalborg Stiftstidende, 1832-02-22
Jtalien. Den østerrigske commanderende General i Jtalien, GrevRadezki, har forladt Bologna og er vendt tilbage til Mailand, men de østerrigske Tropper ere blevne tilbage og staae tilligemed de pavelige under General Hrabovskis Commando. Hvor længe Østerrigerne ville holde Bologna a. besat, derom haves endnu ingen Efterretning, rimeligviis vil dette dog ikke blive saa meget kort, da Erfaring nu har viist, at Paven ikke kan stole paa sine Tropper, formedelst deres slette Disciplin og de derved foranledigede blodige Scener har fjernet Gemytterne desto meere fra hinanden. De allerede bekjendte Excesser i Forli blive ellers meget forklarlige, naar man hører, at der imellem de pavelige Soldater skal have været ikke faa Tugthuuslemmer, blandt andre endeel, der have hørt til den fordum berygtede Røverbande fra Frosinone- og det er ligeledes forklarligt, naar det hedder, at en Hob af disse, efter de blodige Begivenheder i Forli, har skilt sig fra Hovedcorpset og begyndt paa det gamle Haandværk: Stratenrøveriet. J en Skrivelse fra Rom prøver man paa, at undskylde de pavelige Troppers Adfærd, og paastaaer til den Ende, at de havde fattet Mistanke om Forrædderi og at der var bleven skudt paa dem fra Vinduer og Kieldere, imidlertid er Referenten dog fornuftig og upartisk nok til ikke at ville forsvare deres egenmægtige og tøilesløse Fremfærd, og siger til Slutning. Det er en ulykkelig Begivenhed; Partieaanden har bemægtiget sig den og allerede nu er det næsten umuligt, at komme ret efter Sandheden. Fra Frankrig gjentages den Efterretning, at der er afgaaet Tropper fra Toulon til Kirkestaten og at flere ville følge efter. Der fortælles, at Paven selv skal have forlangt dette og at Conseilpræsidenten desangaaende har havt en Conferents med de 4 store Magters Ministre. Et Øieblik skal endog Talen have været om et Brud med Østerrig, men det franske Cabinet fandt paa den Udvei at benytte en Clausul i Gesandternes Svar paa Cardinal Bernettis Note og paa Grund deraf selv afsendt Tropper. Denne Regjeringens Beslutning bedømmes meget forskjelligt i Frankrig.
Aalborg Stiftstidende, 1832-02-22
Journal des Debats finder den fortræffelig og siger: Vi ville ikke have Krig med Østerrig, men vi ville heller ikke, at den alene skal raade over de italienske Anliggender. Vi ville tages med som Voldgiftsmænd. Vi fordre Lighed i Jndflydelse, og dertil behøves Lighed i Kræfter. Vi maa kunne sige til Østerrig. Vil J marschere, saa marschere vi og; vil J blive, saa blive vi og. Ganske anderledes bedømmes den af Courier francais. Dette Blad kalder samme en formelig Anerkjendelse af Jnterventionsprincipet, dette Princip, som den hellige Alliance, gjorde til Grundvold for sin Statsret og som foranledigede Hertugen af Angoulemes Jndfald i Spanien og Østerrigernes i alle de italienske Stater. Den indeholder den Erklæring, at Frankrig i Aaret 1830 begik et aabenbart Brud, paa den store europæiske Families Statsret; den er det samme som at aabne Veien for en ny Restauration og i Forveien indrømme sammes Legitimitet." Ogsaa fra den militaire Standpunkt betragtet har Courier meget at udsætte paa denne Forholdsregel; tidlig eller sildig vil den lede til en Collision imellem os og Vienerhoffet, og vor Marine er desværre ikke i saadan Stand, at vi øiebliklig kan bringe en Hær til Jtalien; man veed desuden, hvad Tid og Penge der medgaaer for at befordre en Hær paa 30000 Mand søværts, vi maatte altsaa riskere at opofre nogle Regimenter, hvis Modstand ikke kunde gavne os og hvis Nederlag vilde være et Tab for os ved et virkeligt Feldttogs Begyndelse.
Aalborg Stiftstidende, 1832-02-22
Blandede Efterretninger. Om Cholerasygen haves denne Gange ingen anden Efterretning af Betydenhed, end at den virkelig er udbrudt i Edinburg. Jfølge de til London den 10de Februar ind Antal i England og Skotland hidtil beløbet sig til 1146, de Dødes til 1250.
Aalborg Stiftstidende, 1832-02-22
J Liebau har Skibsfarten aldeles ikke været afbrudt i Vinter, da hele Revieret har været frit for Iis.
Aalborg Stiftstidende, 1832-02-22
Elben er, ved de senere Dages Frost, atter opfyldt med Driviis, saa der ikke vil kunne være Seilads til og fra Hamborg, naar ikke mildere Veirligt indtræder.
Aalborg Stiftstidende, 1832-02-22
Antallet af de til Odessa ankomne og de derfra uderpederede Skibe i 1831 beløber sig kun til det halve Antal imod som i 1830. J 1830 ankom nemlig 910, afseil. 917, i 1831 ankom 430 afseil. 420.
Aalborg Stiftstidende, 1832-02-22
Fra Christiania meldes: at Jislænderen Prof. OluOlavsen, forhen Lærer i Mathemathik og Bygningstegning ved Kongsberg Bjergseminarium, er nu død i en Alder af 80 Aar.
Aalborg Stiftstidende, 1832-02-22
Fædrenelandet.
Aalborg Stiftstidende, 1832-02-22
Kjøbenhavn. Jfølge den Kgl. Quarantaine=Directions Bekjendtgjørelse af 15de D., ansees Pillau, Hamborg, Reval, Kønigsberg, Elbing og Archangel nu ei længere for smittede; og de øvrige russiske Havne ved det hvide Hav, saavelsom Altona er længere for mistænkte, hvorimod Hamborg er regnet blandt Tallet af de mistænkte Stæder.
Aalborg Stiftstidende, 1832-02-22
Hs. M. Kongen har allern, beskikket Archiater Dr. J.J. A. v. Schønberg til Hofmedicus i afdøde Prof. Schønheiders Sted.
Aalborg Stiftstidende, 1832-02-22
Ledige Embeder. Under det danske Cancellie: Meyrup Sognekald og det dermed forbundne første Lærer Embede ved Borgerskolen i Holstebroe under Ribe Stift, 236 Rd.
Aalborg Stiftstidende, 1832-02-22
Under Generalpostdirectionen: Postmestertjenesten i Frederichstadt. Coution 1000 Rbd. i 4 pCt. kongelige Obligationer.
Aalborg Stiftstidende, 1832-02-22
Befordringer og Afgang. Under det danske Cancellie. Den 10de Februar er Kammerraad og Commiteret i General=Toldkammer= og Commerce=Collegiet S. H. A. Wedel udnævnt til virkelig Justitsraad.
Aalborg Stiftstidende, 1832-02-22
Under Generalpostdirectionen. Den 17de Januar er Copist i Generalpostkasse=Contoiret, P. Nissen, udnævnt til Fuldmægtig, og den med Prædicat af Copist i dette Contoir ansatte Privatskriver, M. T. C. Bartholdy, igjen i Førstnævntes Sted beskikket til Copist i bemeldte Contoir.
Aalborg Stiftstidende, 1832-02-22
Kjøbenhavns Torvepriser, den 17de Februar. Rug, Td. 5 Rbd. 3 Mk. - s. a 6 Rbd. 1 Mk. - s. Hvede, Td. 6 Rbd. 2 Mk. - s. a 8 Rbd. 3 Mk. - s. Byg, 2radet Td. 4 Rbd. - Mk. - s. a 4 Rbd. 1 Mk. 8 s. Byg, bradet, Td. 3 Rbd. 4 Mk. 8 s. a 4 Rbd. - Mk. 8 s. Havre, Td. 2 Rbd. - Mk. 8 s. a 2 Rbd. 2 Mk. 8 s. Ærter, Td. 6 Rbd. 2 Mk. - s. a 6 Rbd. 5 Mk. 8 s. Røg. Flæsk, Lpd. 2 Rbd. 2 Mk. 4 s. a 2 Rbd. 3 Mk. 12 s. Grøns. Flesk, Lpd. 1 Rbd. 5 Mk. 12 s. a 2 Rbd. 1 Mk. 12 s. Smør, Pd. - Rbd. 1 Mk. 5 s. a 2 Rbd. 1 Mk. 7 s. Æg, Snesen - Rbd. 1 Mk. 6 s. a - Rbd. 1 Mk. 8 s.
Aalborg Stiftstidende, 1832-02-22
Vexel-Cours. Kjøbenhavn, den 17de Februar. Hamborg 2 M. - a vista 213. Species solgtes til 12 Rbmk. 10 1/2 s. Bank-Disconto 4 pCt. Norske Speciessedler pr. 100 Specier 152 R. i Sedler. Svenske Sedler pr. Rd. Rigsgjeld 45 Rbs. Tegn. 4 pCt. Kgl. Oblig. (u. R.) 89 1/2 Rbd. Sedler. Ditto over 2000 pr. Stk. - i Sedler. Ditto Ditto 84 i Banco. Nationlb. Obl. (af Laanet 4de Febr. 1820) 102 a 102 1/2 i r. S. Ditto Ditto 107 1/2 a 108 i Sedler. 4 pCt. uops. Rigsb. Obl. 100 a 100 1/2 Rbd. r. S. 6 pCt. norsk Laan ved Hambro & Søn 103 a 103 1/2 Banco. 4 pCt. Ditto Ditto 99 a 99 1/2 i Banco. 4 pCt. nye norske Obl. lyd. paa r. S. ved Ditto 100 i r. S. 4 pCt. uops. norske Statsobl. 59 i Banco. 3 pCt. nye danske Obl. 63263 1/2 L. St.
Aalborg Stiftstidende, 1832-02-22
Hamborg, den 17de Februar. Bourdeaux 188. Petersborg 9 1/2. London 2 M. 13 Mk. 9 3/4 s., k. S. 13 Mk. 11 1/2 s. Madrid 45 3/4. Cadix 45 3/4. Lissabon 43 1/2. Amsterdam 2 M. 35, 25, k. S. 35, 5. Kjøbenhavn 213. Species 3 danno. Disconto - pCt. Aalborg
Aalborg Stiftstidende, 1832-02-22
Hestemarkedet i Nørre-Sundby den 20de og i Aalborg, den 21de d. M., begunstigedes af et ualmindeligt skjønt Veirligt. Af Kjøbere var paa begge Steder et stort Antal, men Omsætningerne vare desuagtet ikke betydelige, da der ikkun fandtes saa gode, og næsten ingen udmærkede Heste. Den gjængse Priis for en god 10 Kvarteers Hoppe eller Vallak, i 4de eller 5te Aar, var fra 70 til 80 Rbd., nogle faa gik til 100 Rbd. og derover. De bedst betalte skal efter Forlydende have været et Par blankbrune Hopper, fra Vensyssel, der siges at være blevne betalte med noget over 350 Rbd. Vandet i Fjorden var den 20de saa lavt, at Kjøberne ikke kunde faae de i Sundby tilhandlede Heste over, før henimod Aften, da Vandet steeg saa høit, at Kaagene kunde flyde. Slige ubehagelige Ophold ved et af Danmarks meest befarede Færgesteder, ville rimeligviis ophøre, naar den nye Broe paa Sundby Siden bliver færdig, da man tør haabe, at den vil komme til at gaae saa langt ud, at Lavvande ikke skal kunne forhindre Overfarten.
Aalborg Stiftstidende, 1832-02-22
Blandede Efterretninger. Den fungerende Vice=Brandmajor i Kbhvn. Capt. Qvist, er udnævnt til virkelig Brandmajor samt til Commandeur, ad interim for Korpset med 800 Rbd. Gage. Forhenv. Regimentskvarteerm. ved Kronens Regiment J. Schønberg. meddeelt Overkrigskommissairs Karakteer, med Tilladelse at bære Uniform og Armeens Feldttegn. Regimentskvarteerm. og Auditeur ved slesv. Curass. Regiment, T. Petersen, meddeelt Overauditeurs Karakteer. Exam. juris H. Nielsen paa Birkelse er udnævnt til virkelig Krigsraad.
Aalborg Stiftstidende, 1832-02-22
Regimentschirurg ved det slesvigske Curasseerregiment i Horsens J. C. Møller er bleven forsat til Kjøbenhavn og har faaet 2det Livregiment, som afdøde Stabschirurg Tønder havde.
Aalborg Stiftstidende, 1832-02-22
Statsfysicus i Kbhvn. og Hofmedicus Dr. og Professor Lund er den 15de Dennes ved Døden afgaaet.
Aalborg Stiftstidende, 1832-02-22
J Sagen Major v. Holstein Rathlou, contra Exam. jur. Copmann, betræffende sidstes Paastand om at være i Utide entlediget af Majorens Tjeneste og hans derpaa grundede Paastand om Løn og Skadeserstatning m. m., er Majoren ved Høiesteret tilkjendt at betale Copmann 200 Rbd. r. S., 110 Rbd. Sedl. og 16 Rbd. 4 Mk. Sølv, med Renter 4 Prct. af sidstnævnte Sum fra 9de Juni 1829, samt meddele ham vedbørligt Skudsmaal.
Aalborg Stiftstidende, 1832-02-22
J Aarhuus Stift er i afvigte Aar 1831 copulerede 1389. Par, og fødte 5311, hvoriblandt 463 Uægte og 218 Dødfødte. Døde 4450, altsaa 861 flere Fødte end Døde. Blandt de Fødte vare 20 Par Tvillinger og 6 Trillinger. 2 bleve 100 Aar og derover gamle. 15 Personer ombragte sig selv, 21 druknede, og 19 omkom ved andre ulykkelige Tilfælde, hvoriblandt 4 dræbtes af Lynild.
Aalborg Stiftstidende, 1832-02-22
Døde. Professor H. D. C. Zinck, 86 Aar, (har været gift i 57 1/2 Aar, hans efterladte Enke er 87 Aar gammel.); Kbud. B. Cantor, 77 Aar; Urtekr. J. Müller; Frøken A. E.M. Ch. Kall; Frøken M. B. Arenfeldt; Tæller i Nationalbanken A. Sørensen, 57 Aar; D. Flindt, f. Hansen, 70 Aar; Urtekr. P. H. Find, 38 Aar; D. C. Bergen, f. Jacobsen, 35 Aar; Enkefru C. Diedrichsen, f. Martensen; Enken C. M. Sæder, f. Hjort, 73 Aar; alle i Kjøbenhavn.I. Møller, f. Petersen, 58 1/2 Aar, i Frederiksberg. Enke præstinde B. C. Ramus, f. Sevel, 74 Aar, i Svendborg. Jfr. Chr. Fr. Friis, 33 Aar, i Randers. – G. I. Mackeprang, til Bellevne paa Fehmern. Cand. medicinæ C. H.W. Gottschalk, 26 1/2 Aar, til Beidensleth. Baronesse B.v. Brockdorff, f. v. Raben, 52 Aar, i Kiel. C. C. Plett ner, f. Sönken, 42 Aar, til Garding. Forhenv. Apotheker I. C. G. Pabst, 76 Aar, i Preetz, Præsteenke M. C. Offermann, f. Adam, 50 Aar, i Neumunster. I. C. Lewens, 85 Aar, i Altona. D. C. v. Buchwaldt, fra Nien dorf, døde i Udlandet.
Aalborg Stiftstidende, 1832-02-22
Bekjendtgjörelser. At min ædle og retskafne Mand, Gerhard Tetens, Sognepræst til Gunderup og Neusling, Amtsprovst for Fleskum m. fl. Herreder, Ridder af Dannebrogen, 72 Aar gammel, er, efter faa Dages Sygeleie, den 17de Dennes, Eftermiddag Kl. 2, indslumret blidelig og stille i Döden fra 5 Börn, hvis trofaste Fader han altid var og fra mig hans dybtbedrøvede Enke - det er det Sorgens Budskab jeg herved maa bringe fraværende Venner, om hvis Deeltagelse jeg, ogsaa uden dens Bevidnelse, för holde mig forsikkret. Gunderup, den 18de Februar 1832. H. Tetens. födt Rottbøll. Papiir, sort Blæk, Lak, prepareerte Penne, m. m., til Fabrik=Priis, faaes stedse hos Rottbøll Sadolin.
Aalborg Stiftstidende, 1832-02-22
Det dramatiske Selskab afholder en Generalforsamling førstkommende Onsdag, den 29de Dennes, om Aftenen Klokken 7. dire. En Jndbydelse til at stifte et Selskab for Pesten lens Fremme i de danske Provindser er udstædt af Kammerherre Greve Lerche, Kammerherre Greve Reventlow, Kammerherre Baron Rosenørn-Lehn, Conferentsraad Collin, Justitsraad Bindesbøll, Ritmester Flindt, Capitain Riegels, Ritmester Hornemann, Jnspecteur Michelsen. Exemplarer af denne Indbydelse, som indeholder de foreløbige Grundtræk for Selskabets Virksomhed, bliver i disse Dage omsendte til de Herrer Stiftamtmænd, Biskopper, Amtmænd, Amts forvaltere og Postmestere, hos hvem, saavelsom hos Ud stæderne af Jndbydelsen, nøiere Underretning om dette Forehavende vil kunne erholdes.
Aalborg Stiftstidende, 1832-02-22
Contoirbøger i alle Størrelser paa fine og ordinaire Papirer, Hovedbøger, Journaler, linierede med rødt Blæk, saavelsom paa hvidt Papiir, trykte Skole-Journaler med mere til Contoirbrug henhørende, faaes hos Rottbøll Sadolin.
Aalborg Stiftstidende, 1832-02-22
Det af Urtekræmmer Joh. M. Melbye i Kjøbenhavn preparerede sorte Blæk, bekjendt ved sine fortrinlige Egenskaber, erholdes nu ogsaa her i Aalborg til den billige Priis. en heel Flaske, 2 Mk. 4 s.)J uden Flaske. en halv Flaske 1 Mk. 2 s.; hos Boghandler Rottbøll Sadolin. Horrup Vand=Mølle i Nærheden af Viborg, med 2 Qværne og et Stampeværk, af Mølleskyld 3 Tdr. 5 Skpr. 3 Fdkr. og Jordskyld 1 Tde. 7 Skpr. 1 Fdkr. 2 Alb., tilligemed dens Anpart i Bierregrav Kirke-, Korn og Qvægtiende, agter Eieren formedelst anden Bestemmelse at bortsælge. Man ville behage at søge Accordt med Eieren eller Prorutator Jensen i Aalborg. Det Vægter Jens Nielsen Vadum forhen, men nu Gaardmand Jens Nielsen i Nørre-Tranders, tilhørende Huus med Hauge i Nørresundby, er underhaanden at faae tilkjøbs paa billige Vilkaar. Man vil behage at henvende sig til Procurator Jensen i Aalborg.
Aalborg Stiftstidende, 1832-02-22
Den Hans Majestæt Kongen tilhørende Jagtrettighed i Nørresundby Sogn, som under 1ste November 1827 ved allernaadigst Concession paa 10 Aar var overladt til Hr. Proprietair Kyllesbeck, til Hals Ladegaard, er nu fra denne ved lovlig Transport overdraget til Undertegnede. Ved at bekjendtgjøre dette, tilføie vi den bemærkning, at enhver Krybeskytte, som af os eller andre paa vore Vegne, maatte antreffes paa bemeldte Jagtdistrict, vil blive behandlet efter Anordningerne om uberettiget Jagt. Aalborg, den 22de Februar 1832. H. C. Tilemann. L. Nielsen.
Aalborg Stiftstidende, 1832-02-22
Hauge= og Blomsterfrø, Frugt= og Plantage træer, samt til Indfatning Bællis og Lavænde, m.m., faaes til billige Priser hos Gartner Anders Poulsen ved Øster=Port.
Aalborg Stiftstidende, 1832-02-22
Gode Charlotter kan bekommes for 22 s. Potten eller 4 Rbd. Skjeppen hos Sergeant Kjølbye.
Aalborg Stiftstidende, 1832-02-22
Undertegnede agter underhaanden at bortsælge mit iboende Huus, beliggende i Nye=Gade.
Aalborg Stiftstidende, 1832-02-22
J min Fraværelse kan accorderes med Hr. Kjøbmand Carl Jfversen. Hjørring, den 20de Februar 1832. Christian Frederichsen.
Aalborg Stiftstidende, 1832-02-22
Fastelavns=Mandag afholdes et Borgerbal i det dramatiske Selskabs Locale, hvortil billetter, a 1 Rbd., kunne afhentes til i det seneste Fastelavns=Søndag hos Aalborg, den 22de Februar 1832. Jens Borregaard.
Aalborg Stiftstidende, 1832-02-22
En god Væv kan faaes tilkjøbs. Stiftsbogtrykkeriet anviser.
Aalborg Stiftstidende, 1832-02-22
Vildt Skind, saasom Odder, Ræve=, Brok=, Maar= og Jlder=Skind m.m., kjøbes til høie Priser hos Undertegnede; ligeledes faaes, som forhen, alle Sorter Bundtmager-Arbeide af nyeste Facons og til billigste Priser. C. W. Hermann, Bundtmager i Aalborg; boende ved Frue Kirke.
Aalborg Stiftstidende, 1832-02-22
Fiin hollandsk heglet og uheglet Hør faaes til billigste Priis hos Th. v. Spreckelsen, paa gammel Torv i Aalborg.
Aalborg Stiftstidende, 1832-02-22
Auctioner. Hovedgaarden Benzonseie, beliggende paa Kjøbenhavns Amt i Ramsøe Herred og Ørsted Sogn, med derunder hørende 26 Huse samt Ørsted Kirke med Tiende, tilhørende afdøde Commerce-Jntendant I. F. Hages og efterlevende Enkes fælleds Bo, bortsælges ved 3de Auctioner, som afholdes: Onsdagen den 29de Februar, Onsdagen den 14de Marts og hver Dags Formiddag Kl. 11.
Aalborg Stiftstidende, 1832-02-22
Onsdagen den 28de Marts førstkommende, De 2de første Auctioner afholdes paa Auctionsdirecteuren, Herredsfoged Blumes Contoir i Roeskilde, og 3die Auction, hvorved Eiendommen absolut bortsælges, holdes paa Benzonseie. Gaardens Hartkorn er fri Hovedgaardstaxt 29 Tdr. 2 Fdkr. 1 Alb. og ufrit 28 Tdr. 4 Skpr. 1 ½ 1/2 Alb. samt Skovskyld 1 Tde. 3 Skpr., hvortil hører et Areal, iberegnet nogle Huuslodder, af circa 546 Tdr. Land, hvoraf Gaardens Marker udgjør 475 Tdr. Agerland fortrinligen gode Jorder. Ørsted Kirketiende er matriculeret til 33 Tdr. 2 Skpr. Hartkorn, og dens tiendeydende Hartkorn, iberegnet Hovedgaardens, udgjør 198 Tdr. 1 Skpr. 3 Fdkr. 2 Alb. Med Eiendommen, som ved den til Prioritets Efterretning den 15de October f. A. afholdte Vurderingsforretning er taxeret til 48,790 Rbd. Sølv sand Værdie, følger Besætning og Jnventarium samt fornødent Saaekorn m.m. Eiendommen tiltrædes af Kjøberen saasnart hans Bud, er approberet, og Kjøberen kan af offentlige Midler erholde et Laan af 20,000 Rbd. rede Sølv, mod til Sikkerhed for samme at give 1ste Prioritet i den samlede Eiendom. Auctionsconditionerne, Vurderingsforretningen, Jordebogen, Kort over Gaardens Jorder samt Adkomstdokumenterne ere til Eftersyn hos Procurator Jydtmann, store Larsbjørnstrædet Nr. 180 i Kjøbenhavn, ligesom og Gjenparter af Auctionsconditionerne ere henlagte til Eftersyn i Roeskilde paa Herredsfoged Blumes Contoir, i Odense paa Postgaarden, i Aarhuus hos Gjæstgiver Jørgensen, i Aalborg hos Gjæstgiver Brünes, i Kiel i Hotellet Stadt Kopenhagen, og paa Benzonseie hos Forvalteren, der paaviser Eiendommen.
Aalborg Stiftstidende, 1832-02-23
Holland. Man synes her ikke ret at troe de fra alle Kanter indløbne ministerielle Forsikkringer om at den almindelige Fred vil blive uforstyrret. Det gamle Nederland, siger Haarlemer Courant, bliver stedse rustet til at forsvare sin længe miskjendte Ret og de Punkter, hvorved Fædrelandet beskyttes.
Aalborg Stiftstidende, 1832-02-23
Regjeringen vedbliver paa den hensigtsmæssigste Maade at formere de allerede saa eftertrykkelige Forsvarsmidler." Dette forholder sig virkelig saaledes. Den hollandske Hærs Generalissimus Prindsen af Oranien har befalet, at alle Permitterede af de forskjellige Vaabenarter skal indfinde sig ved deres respective Corps inden den 1ste Marts og at fra denne Dag af ingen Permissioner skal udstædes uden i overordentlige Tilfælde. Ogsaa fra Søsiden forøges Forsvarsmidlerne. De Batterier, som dække Texelen, sættes i bedste Stand; i Zuidersee stationeres adskillige Krigsfregatter og i Nieuve=Diep Linieskibet Vaterloo, som Blokskib. Fra Vien meldes, at Rømningen af Citadellet i Antverpen skal være eenstemmig fordret af alle 5 Magter, selv om Holland, endnu i nogen Tid skulde tøve med at tiltræde Tractaten af 15de Novbr. Fra Haag selv tales Jntet om denne Sag.
Aalborg Stiftstidende, 1832-02-23
Tyskland. Den bremiske Tidende indeholder et Stykke fra Frankfurt, dat. 11te Februar, efter hvilket det seer meget uroligt ud i Hertugdømmet Nassau, samt i Hessen. J Visbaden skal Folket have nedrevet Ministeren v. Marschalls Palais, som flygtede først til Biberich, og siden efter Hertugens Jndbydelse til Mainz; stor Forvirring herskede iøvrigt i Staden, og paa Torvet vare Kanoner opkjørte, i Hanau vare Tropperne blevne rebelske ved det Rygte, at de skulde tjene 12 Aar istædet for 5, endeel havde bortkastet deres Vaaben og deserterede; i Hessen herskede stor Forbittrelse mod Toldvæsenet og man befrygtede atter voldsomme Scener. Disse Efterretninger kalder den bremiske Tidende selv Privatefterretninger og da de ikke ere stadfæstede ved den senere fra Frankfurt ankomne Post, er det rimeligt, at de ere, om just ikke falske, dog - som sædvanligt - temmelig overdrevne, thi det er bekjendt, at Gemytterne i hine Egne allerede i længere Tid have været meget urolige, samt at der mellem den nassanske Regjering og det andet Kammer finder Misforstaaelser Sted, som endnu ikke ere hævede.
Aalborg Stiftstidende, 1832-02-23
Fra en anden Kant meldes ogsaa, at Hofretten forflyttes fra Visbaden til Usingen; nogle mene heri at see en Strax for Viesbadens alt for liberale Borgere, andre ansee det som en Følge af den hos adskillige af denne Rets Medlemmer bemærkede Opposition imod Regjeringen, som vil gjøre dem, uskadelige ved at forvise dem til dette afsides liggende Sted.
Aalborg Stiftstidende, 1832-02-23
Vor Tids politiske Partiaand har nylig foranlediget en sørgelig Tildragelse i Giessen. En Student sammesteds, som var en enthusiastisk Ven og Beundrer af Polakkerne, kom i en saa heftig Trætte med en preussisk Officeer, at den endtes med en Udfordring paa Pistoler. Officeren skjøde først, men feilede; Studenten derimod traf alt for vel, thi hans Modstander faldt og døde kort efter.
Aalborg Stiftstidende, 1832-02-23
Frankrig.
Aalborg Stiftstidende, 1832-02-23
Trende Redacteurer af offentlige Blade, nemlig Gazette, Revolution og Courier de l Europe, stode nylig for Assiseretten i Paris. Omendskjøndt himmelvidt forskjellige i deres politiske Anskuelser vare de dog anklagede for en fælleds Forbrydelse, nemlig for et Angreb paa de Rettigheder, som Kongen efter Nationens Ønske havde erhvervet og paa Chartet for 1830. De havde hver sin Advocat, men talte tillige selv og grundede fornemmelig deres Forsvar paa den Paastand, at de i deres Raisonnements stedse havde holdt dem ved Theorien og aldrig anbefalet nogen voldsom Fremgangsmaade. J denne mærkelige Retssag - hedder det - blev hele Chartets Bygning saavel fra den carlistiske, som den republicanske, saavel fra den politiske som historiske Standpunkt paa det skarpeste drøftet og uden Skaansel angreben. Sagen varede fra Kl. 10 om Formiddagen til 8 om Aftenen og en stor Mængde fornemme Herrer og Damer vare Tilhørere ved samme. De Anklagede fik alle samme Straf, nemlig 3 Maaneders Arrest og en Mulct af 3000 Franes. De Deputerede bevirke dog adskillige Besparelser ved Budgettets enkelte Poster; i den sidste Tid have de været beskjeftigede med Pensionerne. Ved denne Leilighed oplæstes en Fortegnelse over disse, forsaavidt de vare tilstaaede høie Embedsmænd, hvilket gav Anledning til adskillige Sarcasmer. Mest maatte Finantsministeren døie, som ogsaa er blandt dem, der havde Pensioner for Juli 1830 og har beholdt den. - Den Deputerede, Marschal, som just dengang talte, vilde vel ingenlunde benægte eller forringe Værdien af de Tjenester, han havde viist Fædrelandet, men paastod tillige, at han burde bevise, at hans Formue ikke var tilstrækkelig, hvilket rigtignok vilde være vanskeligt, da han nylig i Anledning af den Kessnerske Sag omtaltes som en Mand paa henved 20 Millioner Franes. Da Hr. Dupont derfor sagde: Man skylder sig selv Selvopholdelse, opstod der en Latter i Forsamlingen, som ikke blev mindre, da Ministeren Montalivet forsikkrede, at hele Conseilet havde været enig i denne Sag. Politiebetjentenes Corps i Paris skal forstærkes, og man søger dertil fornemmelig Folk af betydelig physisk Styrke og som ikke maa have ringere Høide end 5 Fod 6 Tm. De franske Blade gjøre mange Ophævelser over denne Foranstaltning, og sige, at den synes meere skikket til at opflamme en Borgerkrig, end til at opretholde Orden. Denne Paastand kan dog ikke kaldes ret grundet, thi at der under nærværende Conjuncturer i Paris kan behøves store og stærke Politiebetjente, er øiensynligt.